पाएं अपने शहर की ताज़ा ख़बरें और फ्री ई-पेपरडाउनलोड करें
बढ़ते कोरोना संक्रमण के चलते पूरे जिले में 6 मई तक लॉकडाउन लगाया गया है। इस दौरान सिर्फ अति आवश्यक कार्यों के लिए ही घर से बाहर निकलने की छूट है, लेकिन लोग बेवजह घर से बाहर निकल रहे हैं। मंगलवार को ऐसे लोगों को सबक सिखाने के लिए बाराद्वार थाना टीआई ने बिना मास्क घूमते मिले लोगों को बीच सड़क पर उठक-बैठक कराई गई।
लोगों द्वारा चेतावनी देने के बाद भी लोग बिना मास्क घरों से बाहर निकल रहे हैं। युवा वर्ग बिना काम के नगर में यहां-वहां बाइक में फर्राटे भर रहे हैं। पुलिस ऐसे लोगों को सतत जुर्माना कर रही है, इसके बाद भी लोग अपनी हरकतों से बाज नहीं आ रहे हैं। मंगलवार को नगर के जैजैपुर नाका चौक, बस स्टैण्ड, पलाडी चैाक, रेलवे फाटक, वार्ड नं. 1 सहित नगर की सभी सीमाओं में पुलिस ने नाकेबंदी करते हुए सभी आने-जाने वालों से पूछताछ की। पुलिस की तीन अलग-अलग टीम नगर व ग्रामीण क्षेत्रों में नियमित गश्त कर रही हैं। पुलिस व राजस्व की संयुक्त टीम में नायब तहसीलदार विष्णु प्रसाद, टीआई देवेश सिंह राठौर, सीएमओ प्रणव प्रधान व उनके अधीनस्थ कर्मचारी मुस्तैदी से लॉकडाउन में समझाइश के बाद भी नियम तोड़ने वालों पर कार्रवाई कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn